ख : खामानि मावनांला - दांनांला , गायनांला - फुनांला , सौनांला - खुनांला , सिबनांला - सुनांला , फिसाबो खांला , जोथोनबो लानांगौ गैलिया , समखौ माब्रै बारहोगोन बारहोआ गोसोफ्रा नांआ - फांआ सान्नाया बारा जालांबाय नालाय . . . । ओंखायनो गाज्रि गाज्रि बिथिंआ बारा जाबाय । माबा मोनसे दाय गोनां खामानि मावब्ला गोदोनिबादि नखर नारग्लुंनायबो गैला नालाय । क : आगुनि समफोराव हौवाफ्रा बिहारि / हिन्जाव गदाय लानायबादि हिन्जावफ्राबो हौवा गदाय लानाय खान्थि दंनायब्ला जोंनाव मा जाबावगौमोनथाय . . . । ओरैनो आयजोफ्रा गोबांसिन फालांगिरि , कनट्रेक्टर , साख्रिआवला , जाफैनो नागिरबाय . . . । फिसाय गोनां हिन्जावफ्रासो माथो खुरियासिन जालांखो होमबा ? ख : नंनाया नंगौ . . . । बयबो बुंग्रा जाबाय . . . । मटर गारि बाइकनि सोलाय हिन्जावफ्रासो बांसिन गोमाग्रा जाबायनो . . . । गान्नाय जोमनायाबो सिख्लाफोरखौ मा बुंबावनो . . . । हाबा जानाय , बुरि - बुरिआसो बांसिनसुरिदार , लंपेन्ट , गानग्रा जालांबाय . . . । मा जानो नागिरखो . . . । खानाय फेजानायावबो बिसोरसो बांसिनसै , बिउटि पार्लाराव खेबबैसे हाबो सोरबा सोरबा हिन्जावफ्रा खानाय गुलाय लांबायनो । क : बे गोदो सुरिदार गान्नायखौ हासिग्रा खुग्रा बै समनि मावथिफ्रा दिनै नुथायखौ नुयोब्ला मा सानो , गावसोरसो मिथिसिगौ । हारिनि हारिमुखौ लाखिनोसो मावदोंमोन बिसोरबो . . . । ख : गैया . . . बिसोरनाबो सोरनाबा सोरनाबा सुरिदारसो गानग्रा जालांबाय . . . । हारिनि मावनायावबो मोजांबो , गाज्रिबो . . मा बुंबावनो । क : हारिनि माकासे गाज्रि बिथिंखौ दबथायनो सोर मावनो दावगाबोबावगोन जाखोलै बेबादि समाव . . . । ख : बेनोथ' गेदेर सोंथि . . . । बयहाबो रां रोहो रोहो जाबोनो हमबाय . . . । खाथिआव सोरनिखौबा गाज्रिखौ नुफ्लांनानै सोरनिबा बायजो हादतआव दाय मावदोंब्ला सोर मिथिबावनो बे हाइ - टेक मुगायावलाय . . . । लिरगिरि . . . . गान्द'ला बि 
हाव हाव द'त क'म